ROMÂNIA

JUDEȚUL CLUJ

COMUNA VALEA IERII

CONSILIUL LOCAL

 H O T Ă R Â R E

cu privire la constituirea unei comisii mixte pentru verificarea cazurilor de ocupare ilegală a terenurilor din patrimoniul comunei Valea Ierii sau al SC Raiar Development SRL la care comuna Valea Ierii este asociat unic

 Consiliul Local al comunei Valea Ierii, întrunit în ședința ordinară din data de 27 mai 2021,

Având în vedere necesitatea organizării unei comisii mixte pentru verificarea cazurilor de ocupare ilegală a terenurilor din patrimoniul comunei Valea Ierii sau al SC Raiar Development SRL la care comuna Valea Ierii este asociat unic,

 Luând act de : a) referatul primarului comunei Valea Ierii nr.1835/19.05.2021, în calitatea sa de iniţiator;

b) raportul de specialitate înregistrat la nr.1836/19.05.2021; c) avizul Comisiei de specialitate nr.3 a Consiliului Local Valea Ierii;

În baza temeiului juridic, respectiv art.127, alin.(3) din O.U.G. nr.57/2019, cu modificările și completările ulterioare,

 În temeiul prevederilor art. 139, alin.(1) coroborat cu art. 196 alin.(1), lit.a) din OUG nr.57/2019 privind Codul administrativ, cu modificările și completările ulterioare,

Consiliul local al comunei Valea Ierii

adoptă prezenta hotărâre:

**Art.1** Se constituie o comisie mixtă pentru verificarea cazurilor de ocupare ilegală a terenurilor din patrimoniul comunei Valea Ierii sau al SC Raiar Development SRL la care comuna Valea Ierii este asociat unic, în următoarea componență:

- Vasile PEȚAN, consilier local;

- Constantin CULDA, consilier local;

- Bogdan-Radu BALEA, consilier local;

- Marin-Gavrilă MARC, administrator SC Raiar Development SRL;

- Mihai BURZ, referent.

**Art.2.** Perioada de funcționare a comisiei menționate la art.1 este de 6 luni.

**Art.3** Obiectivele comisiei sunt următoarele:

1. Identificarea cazurilor de ocupare ilegală a terenurilor din patrimoniul comunei Valea Ierii și al SC Raiar Development SRL;
2. Identificarea persoanelor care au ocupat ilegal terenurile prevăzute la lit.a);
3. Întocmirea unui raport scris care să cuprindă un tabel cu denumirea locală a terenului ocupat, numele persoanei care a ocupat ilegal terenul, suprafața aproximativă a terenului ocupat, iar la final concluzii și recomandări.

**Art.4.** Prezenta hotărâre se comunică, prin intermediul secretarului general al comunei, în termenul prevăzut de lege, primarului comunei Valea Ierii, Instituției Prefectului - Județul Cluj, SC Raiar Development SRL și se depune la Monitorul Oficial local al comunei Valea Ierii, în format electronic, pe pagina de internet [www.primariavaleaierii.ro](http://www.primariavaleaierii.ro) în subeticheta “ Hotărârile Autorității Deliberative”.

 Președinte de ședință, Contrasemnează:

 Valentin-Aurel Bodea Secretar general al comunei,

 Nelia-Crenguța Mariș

**Nr. 30 din 27.05.2021**

*Prezenta hotărâre a fost adoptată cu respectarea prevederilor legale privind majoritatea de voturi, astfel:9 voturi “pentru” și \_0\_ voturi ”împotrivă”.Consilieri locali prezenţi: 9 din totalul de 9 consilieri locali în funcţie.*

**ROMÂNIA**

**JUDETUL CLUJ**

**COMUNA VALEA IERII**

**PRIMĂRIA**

**Nr. 1835 din 19.05.2021**

 **REFERAT**

la proiectul de hotărâre cu privire la constituirea unei comisii mixte pentru verificarea cazurilor de ocupare ilegală a terenurilor din patrimoniul comunei Valea Ierii sau al SC Raiar Development SRL la care comuna Valea Ierii este asociat unic

Pentru verificarea cazurilor de ocupare ilegală a terenurilor din patrimoniul comunei Valea Ierii și al SC Raiar Development SRL la care comuna Valea Ierii este asociat unic, este nevoie de organizarea unei comisii mixte formată din consilieri locali și alți specialiști.

 Proiectul de hotărâre împreună cu toată documentația va fi supus spre dezbatere și aprobare în ședința Consiliului Local al comunei Valea Ierii cu celeritate, pentru a putea fi clarificată cu prioritate situația terenurilor unde comuna Valea Ierii și SC Raiar Development SRL au în plan efectuarea unor proiecte de dezvoltare locală.

**PRIMAR,**

**Dorin NAP**

**ROMÂNIA**

**JUDEȚUL CLUJ**

**COMUNA VALEA IERII**

**PRIMĂRIA**

Nr. 1836 din 19.05.2021

**RAPORT DE SPECIALITATE**

la proiectul de hotărâre cu privire la desemnarea reprezentantului comunei Valea Ierii în Adunarea generală a acționarilor la SC Raiar Development SRL

Prin referatul primarului nr. 1835 din 19.05..2021 Primarul comunei Valea Ierii, domnul Dorin NAP, propune un proiect de hotărâre cu privire la constituirea unei comisii mixte pentru verificarea cazurilor de ocupare ilegală a terenurilor din patrimoniul comunei Valea Ierii sau al SC Raiar Development SRL la care comuna Valea Ierii este asociat unic.

**Necesitatea:**

Având în vedere că este de notorietatea faptul că unele persoane ocupă illegal terenuri din patrimonial comunei Valea Ierii și al SC Raiar Development SRL este necesară constituirea unei comisii mixte pentru verificarea acestor cazuri.

 **Oportunitatea:**

Consiliul local al comunei Valea Ierii are posibilitatea de a constitui comisii mixte pentru verificarea unor situații existente.

**Legalitatea:**

În urma solicitării propuse spre analiză, în coformitate cu prevederile:

1. În baza prevederilor art. art. 127 din OUG nr.57 din 2019 privind Codul administrativ;

Ca urmare a celor menționate mai sus s-a constatat că sunt îndeplinite condițiile legale pentru constituirea unei comisii mixte.

Propunerea privind constituirea unei comisii mixte pentru verificarea cazurilor de ocupare ilegală a terenurilor din patrimoniul comunei Valea Ierii sau al SC Raiar Development SRL la care comuna Valea Ierii este asociat unic este legală, necesară și oportună și se poate întocmi proiectul de hotărâre, care împreună cu întreaga documentație va fi supus spre dezbatere și adoptare în ședința Consiliului Local al comunei Valea Ierii.

**Referent,**

Ioan GIURGIU